Stel 'n digitaal-vriendelike CV op | rooi rose Stel 'n digitaal-vriendelike CV op | rooi rose
As jy ondanks jou goeie kwalifikasies voel dis makliker om die Lotto te wen as om 'n werksonderhoud te kry, lê die probleem dalk by jou CV ...
Stel 'n digitaal-vriendelike CV op deur Anet Schoeman.
Kelder jou CV jou?
Jy het dalk die regte kwalifikasies en ervaring vir 'n aanstelling, maar jou CV kan die deure voor jou neus laat toeklap nog voor jy 'n onderhoud gekry het.
"Aansoekers is die meeste van die tyd gefokus op die belangrike dinge in hul CV, soos hul akademiese prestasies, diensrekord en suksesse," sê Lillian Bususu, 'n werkverskaffingskenner by The Independent Institute of Education in Rosebank, Johannesburg.
"Maar hierdie inligting beteken bitter min as 'n maatskappy 'n CV ontvang wat aan die menslike hulpbronbestuurder van hul mededinger gerig is.
"Mense doen by vele maatskappye en om verskeie posisies aansoek. Ná die hoeveelste aansoek verloor hulle konsentrasie en kan so iets maklik gebeur. Dit stuur die aansoek natuurlik kortpad snippermandjie toe."
Lillian skakel gereeld met menslike hulpbronbestuurders van groot maatskappye en hulle beaam dat onsinnige foute CV's summier kelder. Haal dus die vergrootglas uit en maak seker dat algemene foute nie deurglip nie.
Lees ook: Werk jy regtig lekker?
Maak seker dat jou aansoek nie in die digitale hek duik nie
As jy soms moedeloos wonder of iemand ooit jou CV lees, is jy dalk reg. Die CV verdwyn dalk in 'n digitale swart gat weens tekortkominge in die formaat van die dokument. Die meeste maatskappye behartig aansoeke via e-pos, waarna sagteware dit deur 'n siftingsprogram stuur wat net die gepaste aansoeke met die regte kwalifikasies laat deurgaan.
Jy is dalk gekwalifiseerd maar iets in die formaat van jou CV kan veroorsaak dat die stelsel jou aansoek uitskop. Voorheen sou dit gelyk wees aan die ideale CV wat in 'n koevert met die verkeerde adres gepos word. Dit gaan nooit die regte bestemming bereik nie.
Lees ook: 10 dinge wat elke goeie bestuurder weet
Maak jou CV digitaal-vriendelik
Verstaan hoe die stelsel werk: Groot maatskappye gebruik sagteware (Applicant Tracking System – ATS) wat hulle help om jou CV in 'n databasis te stoor.
'n Komponent in die sagteware verwyder alle formaat-elemente in die dokument sodat net die teks oorbly wat dan deur 'n masjien gelees kan word.
Lees ook: Hou bekommernis oor werk jou wakker?
14 Digitale wenke vir jou CV
Onthou hierdie 14 wenke
1. Goeie spelling tel
Maak seker daar is nie spelfoute nie. Nie net om 'n goeie indruk te wek nie, maar as die posisie waarom jy aansoek doen, of kwalifikasies, verkeerd gespel is, kan die sagteware dit nie herken nie en uitskop. Moenie op 'n spelprogram staatmaak nie, dit herken dalk nie die soort foute nie, of verander woorde outomaties na iets heel anders.
Lees ook: Introvert, hier is netwerkraad
2. 'n Goeie begrip het die regte woorde nodig
Kies belangrike woorde in die advertensie vir die aanstelling en gebruik dit en variasies daarvan in jou CV.
Lees ook: Swangerskap, stres en jou werk
3. Hou by jou Word
Gebruik 'n standaard Word-dokument. Nie elke program kan 'n PDF hanteer nie.
Lees ook: 5 items wat elke vrou in haar werksklerekas moet hê
4. Hoofletters maak saak
Gebruik hoofletters waar dit vereis word sodat 'n groep woorde wat met mekaar verband hou deur die stelsel herken word, soos University of Cape Town.
5. Hou dit eenvoudig
Gebruik 'n standaard lettertipe in swart.
Lees ook: 5 wenke om 'n verhoging te kry
6. Hou dit konsekwent
Bly konsekwent wanneer jy vorige werkservaring gee en lys dit elke keer in dieselfde volgorde: maatskappy se naam, titel, adres en datum word as 'n standaardformaat gesien.
Lees ook: Ses maniere hoe jy jou onderneming van kuberkrakers kan beskerm
7. Bly by die standaard-hofies
Gebruik standaard- CV-hofies, soos Summary, Work, Skills, Education.
8. Behou só die korrekte formaat
Laai jou CV as 'n afsonderlike lêer op eerder as om te knip en plak sodat die formaat behou word.
Lees ook: Kry nou jou boedel en testament op datum
9. Hierdie truuk kan onderduims lyk
Moenie wit lettertipe gebruik om weggesteekte sleutelwoorde in te sluit nie. Soms kan 'n Applicant Tracking System (ATS) hierdie onsigbare teks sien en dan lyk dit onderduims.
Lees ook: Lewe jy saam met 'n beheervraat?
10. Vermy grafika
Moenie grafika en beeldlêers (image files) eerder as teks gebruik nie.
Lees ook: Kweek so respek in die werkplek
11. Pasop vir afkortings
Moenie onnodige afkortings gebruik wat 'n ATS dalk nie kan herken nie. As jy afkortings gebruik wat eie aan die bedryf is, skryf die woord die eerste keer uit.
12. Vermy tabelle en spesiale karakters
Moenie tabelle en spesiale karakters gebruik nie. Kolkarakters (bullet points) is toelaatbaar.
13. Veelvoudige CVs kan soos rommelpos lyk
Moenie veelvoudige CV's vir dieselfde aanstelling by dieselfde maatskappy indien nie. Dit kan soos rommelpos lyk.
14. Teks hier kan geïgnoreer word
Moenie teks in die header of footer insluit nie. Dit kan geïgnoreer word.
Inligting verskaf deur Adzuna; www.adzuna.co.za
werksukses en geldmoneypersonal growthpersoonlike groeijou lewepersoonlike finansiespersonal finances